**Futtassuk be együtt a művészeted! a Godot Galéria pályázata**

**Godot Galéria pályázatot hirdet feltörekvő és szélesebb közönséghez eljutni akaró képzőművészek és designerek számára**

**Részletes pályázat kiírás**

A Godot Galéria szervezésében megrendezzük a **Godot Pop-Up Kiskarácsony - Kortárs művészetet minden karácsonyfa alá!** kiállítást és karácsonyi vásárt.

Az eseményre 2016. decemberében kerül sor a Klauzál téri Vásárcsarnokban az Antik PLACC-cal egyidőben és együttműködésben kerül sor.

Kezdeményezésünk célja, hogy az alkotások a kortárs művészetek iránt érdeklődő teljes közönség számára elérhető áron váljanak hozzáférhetővé, gyűjtővé téve az egyszeri kiállításlátogatót is.

Ha szeretnél ebben részt venni, ha szeretnéd azt, hogy a te műved is valaki karácsonyfája alá kerülhessen, itt pályázhatsz.

A kiválasztott művek árát közösen, „gerilla árazás” jegyében, határozzuk meg. A gerilla árazás egy alulról építkező árazási folyamat, ahol az első bemutatkozási irányárat 3 napon át tartjuk, majd folyamatosan emeljük.

**A pályázat kiírója**: Godot Galéria

**A pályázatok beküldési határideje:** **2016. November 24. 12.00 óra**

**A pályázók köre**: Fiatal művészek

**Beküldhető művek, kategóriák szerint:**

1. **kategória:** Képzőművészet: fotó, festmény, szobor, grafika…stb.
2. **kategória:** Design

**Technikai feltételek:**

**Beküldés**

**I. kör**

* A pályázó a godotpalyazat@gmail.com címre küldje be a pályázati anyagokat
* a pályázati csomag az alábbi adatokat tartalmazza:
  + Alkotó neve
  + művésznév/brandnév
  + Születési idő
  + Kategória megnevezése
  + Saját, a művészeti alkotásokat bemutató weboldal, facebook oldalak linkjei
  + Önéletrajz
  + Design alkotások esetén:
    - technika
    - anyaghasználat
  + max. 20 kép beküldése

**II. kör**

A beérkezett pályázatok értékelését követően a kiválasztott pályázók, egy pályázók számára készített pályázati formanyomtatvány kitöltésével, az Eredetiségi nyilatkozat, a részletes kiállítási/eladási feltételek/szerződés elfogadásával és a kiállításon/vásáron résztvevő alkotásokról készített fotók feltöltésével válnak a Godot Pop-up kiállítás és vásár teljes értékű szereplőivé.

**Kiválasztott alkotások**

* Az alkotásokat installálásra alkalmas állapotban kérjük beszállítani.
* Az alkotások helyszínre szállításának időpontja: 2016.12.13.-14.
* Az alkotások helyszínre szállítása az Alkotó (művész) felelőssége
* A tárgyak tárolása és a Godot pop-up vásár és kiállítás helyszíne: Budapest, Klauzál tér, Klauzál téri vásárcsarnok
* Speciális esetekben a Godot Galéria segít a művek helyszínre szállításában

**Díjazás**

* **Fődíj**: A Godot Galéria a pályázaton résztvevő alkotók közül 1 fő számára lehetőséget nyújt a Godot Galériában önálló kiállítás megrendezésére.
* **Külön díj:** A Galéria a beküldött pályaművek alkotói közül 5 fő számára lehetőséget nyújt a 2017-es évben induló Godot Mezőszemerei Művésztelep, 7-10 napos alkotótáborában való részvételre, ahol a művészek szállást, étkezést és anyagköltséget kapnak munkájukhoz a művésztelepen. Az ott készült munkákból a Godot Galéria kiállítást rendez.

**Bővebb információ:**

A felmerülő kérdésekre a godotpalyazat@gmail.com címen lehet érdeklődni.

A pályázatról bővebb információt a Godot pop-up Karácsony [facebook oldalon](https://www.facebook.com/GodotPopUp/?fref=ts) kaphatnak.

**Futtassuk be együtt a művészeted!**

Jó pályázást kívánunk!